CELEX: 32020R0356
Language: bg
Date: 2020-03-04 00:00:00
Title: Регламент (ЕС) 2020/356 на Комисията от 4 март 2020 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на полисорбати (Е 432—436) в газирани напитки (текст от значение за ЕИП)

5.3.2020   
               
               
                  BG
               
               
                  Официален вестник на Европейския съюз
               
               
                  L 67/31
               
            
         РЕГЛАМЕНТ (ЕС) 2020/356 НА КОМИСИЯТА
         от 4 март 2020 година
         за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на полисорбати (Е 432—436) в газирани напитки
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
         като има предвид, че:
         
                     (1)
                  
                  
                     В приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
                  
               
                     (2)
                  
                  
                     Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), по инициатива на Комисията или при постъпване на заявление.
                  
               
                     (3)
                  
                  
                     В съответствие с приложение II към Регламент (ЕО) № 1333/2008 полиоксиетилен сорбитан тристеарат (полисорбат 65) (Е436) понастоящем е разрешен за употреба като добавка в храните в групата „полисорбати“ (Е 432—436) в широка гама от храни при максимални нива между 500 и 10 000 mg/kg и quantum satis в хранителните добавки.
                  
               
                     (4)
                  
                  
                     На 4 юли 2018 г. бе подадено заявление за разрешаване на употребата на полисорбат 65 (Е436) като антипенител в няколко вида напитки. Впоследствие на държавите членки бе предоставен достъп до заявлението в съответствие с член 4 от Регламент (ЕО) № 1331/2008.
                  
               
                     (5)
                  
                  
                     Според заявлението предложената употреба на полисорбат 65 (Е 436) при максимално ниво от 10 mg/kg е необходима, за да се ограничи и потисне образуването на пяна по време на производството на газирани напитки, като се образува слой около мехурчетата и се стабилизират по-големите мехурчета, за да се предотврати тяхното сливане и пукане. В заявлението се показва, че потискането на образуването на пяна е необходимо за ефикасната работа на производственото оборудване, намаляването на отпадъците от продукти, осигуряването на безопасни условия на труд и поддържането на съоръженията чисти и в добро хигиенично състояние.
                  
               
                     (6)
                  
                  
                     В съответствие с член 3, параграф 2 от Регламент (ЕО) № 1331/2008 Комисията трябва да изиска становището на Европейския орган за безопасност на храните („Органа“), за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато не съществува вероятност въпросната актуализация да има отражение върху човешкото здраве.
                  
               
                     (7)
                  
                  
                     През 2015 г. безопасността на полисорбати (Е 432—436) като добавки в храните беше повторно оценена от Органа. (3) Органът стигна до заключението, че изчислените стойности на експозицията не надвишиха допустимата дневна доза (ДДД) от 25 mg/kg телесно тегло/ден в прецизирания вариант с нелоялност към марката за всички възрастови групи, нитопри средно ниво на експозиция, нито при високо ниво; при малките деца обаче при най-високо ниво стойностите бяха доста близо до ДДД. Органът отбеляза, че са необходими повече данни, за да се намали несигурността в използвания прецизиран вариант на оценката на експозицията, тъй като за три категории храни не е докладвана употреба, и че в становището не можеше да се вземат предвид други хранителни източници на експозицията на полисорбати.
                  
               
                     (8)
                  
                  
                     В заявлението си заявителят оцени експозицията, като използва разработения от Органа модел за прием на добавките в храните (4). Предоставените оценки показват, че допълнителната експозиция, която се дължи на поисканото разширяване на употребата, е незначителна (под 1 % от ДДД).
                  
               
                     (9)
                  
                  
                     Разширяването на употребата на полисорбат 65 (E 436) при максимално ниво от 10 mg/kg в категориите храни 14.1.4„ Ароматизирани напитки“, 14.2.3 „Ябълково и крушово вино“, 14.2.4 „Плодови вина и made wine“ и 14.2.8 „Други алкохолни напитки, включително смеси от алкохолни напитки и безалкохолни напитки и спиртни напитки с алкохолно съдържание, по-малко от 15 %“ в част Д от приложение II към Регламент (ЕО) № 1333/2008 изисква актуализация на списъка на Съюза, за която не съществува вероятност да има отражение върху човешкото здраве, тъй като въздействието ѝ върху общата експозиция на полисорбати (E 432—436) е незначително. Следователно не е необходимо да се изисква становището на Органа.
                  
               
                     (10)
                  
                  
                     С оглед на съгласуваността е целесъобразно да се одобри поисканата употреба на полисорбат 65 (Е436), като се разреши употребата на групата полисорбати (E 432—436) в съответните категории храни.
                  
               
                     (11)
                  
                  
                     Поради това следва да се разреши употребата на полисорбати (Е 432—436) при максимално ниво от 10 mg/kg в категориите храни 14.1.4„ Ароматизирани напитки“, 14.2.3 „Ябълково и крушово вино“, 14.2.4 „Плодови вина и made wine“ и 14.2.8 „Други алкохолни напитки, включително смеси от алкохолни напитки и безалкохолни напитки и спиртни напитки с алкохолно съдържание, по-малко от 15 %“.
                  
               
                     (12)
                  
                  
                     Поради това приложение II към Регламент (ЕО) № 1333/2008 следва да бъде съответно изменено.
                  
               
                     (13)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕО) № 1333/2008 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 март 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 354, 31.12.2008 г., стр. 16.
         
            (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
         
            (3)  EFSA Journal (Бюлетин на ЕОБХ) 2015;13(7):4152.
         
            (4)  http://www.efsa.europa.eu/en/applications/foodingredients/tools
      
      
         
            ПРИЛОЖЕНИЕ
            Част Д от приложение II към Регламент (ЕО) № 1333/2008 се изменя, както следва:
            
                        (1)
                     
                     
                        В категория храни 14.1.4 „Ароматизирани напитки“ след вписването за соева хемицелулоза (Е 426) се вмъква следното ново вписване за полисорбати (E 432—436):
                        
                                     
                                 
                                 
                                    „E 432—436
                                 
                                 
                                    Полисорбати
                                 
                                 
                                    10
                                 
                                 
                                    (1)
                                 
                                 
                                    само газирани напитки“
                                 
                              
                  
                        (2)
                     
                     
                        В категория храни 14.2.3 „Ябълково и крушово вино“ след вписването за пропан-1,2-диол алгинат (Е 405) се вмъква следното ново вписване за полисорбати (E 432—436):
                        
                                     
                                 
                                 
                                    „E 432—436
                                 
                                 
                                    Полисорбати
                                 
                                 
                                    10
                                 
                                 
                                    (1)
                                 
                                 
                                    само газирани напитки“
                                 
                              
                  
                        (3)
                     
                     
                        В категория храни 14.2.4 „Плодови вина и made wine“ след вписването за метавинена киселина (Е 353) се вмъква следното ново вписване за полисорбати (E 432—436):
                        
                                     
                                 
                                 
                                    „E 432—436
                                 
                                 
                                    Полисорбати
                                 
                                 
                                    10
                                 
                                 
                                    (1)
                                 
                                 
                                    само газирани напитки“
                                 
                              
                  
                        (4)
                     
                     
                        В категория храни 14.2.8 „Други алкохолни напитки, включително смеси от алкохолни напитки и безалкохолни напитки и спиртни напитки с алкохолно съдържание, по-малко от 15 %“ след вписването за пропан-1,2-диол алгинат (Е 405) се вмъква следното ново вписване за полисорбати (E 432—436):
                        
                                     
                                 
                                 
                                    „E 432—436
                                 
                                 
                                    Полисорбати
                                 
                                 
                                    10
                                 
                                 
                                    (1)
                                 
                                 
                                    само газирани напитки“